Uunissa tai kuivurissa kuivataan tyypillisesti 40-60 asteen lämpötiloissa, mikä vaikuttaa tuotteiden rakenteeseen ja lämpö myös tuhoaa osan vitamiineista ja hivenaineista. Pakastekuivauksen aikana elintarvikkeita ei kuumenneta, mikä takaa mm. värien, mineraalien ja rakenteen säilymisen sellaisenaan.
Käyttämämme laitteet jäädyttävät tuotteet ensiksi n. -40 asteeseen, jonka jälkeen kuivauskammioon muodostuu tyhjiö, mikä haihduttaa elintarvikkeista nesteet tehokkaasti. Koko prosessi kestää elintarvikkeesta riippuen 20-40 tuntia, esim. lihat kuivuvat nopeammin kuin paljon nestettä sisältävät tomaatit. Otetaan konkreettiseksi esimerkiksi viinirypäleet: kun ne kuivataan auringossa tai kuivurissa, syntyy rusinoita. Kun pakastekuivaamme viinirypäleet niin ne säilyttävät makunsa, rakenteensa ja ravintoarvonsa tehokkaasti ja näyttävät yhä viinirypäleiltä.